โบรกฯ แนะลงทุนกลุ่มหุ้นเด็ดงบฯดี-มีประเด็นหนุน
โบรกฯ แนะลงทุนกลุ่มหุ้นเด็ดงบฯดี-มีประเด็นหนุน
26 ต.ค. 2559

นายกิติชาญ ศิริสุขอาชา ผู้อำนวยการฝ่ายวิเคราะห์หลักทรัพย์รายย่อย บล.ซีไอเอ็มบี (ประเทศไทย) เปิดเผยว่า ตลาดหุ้นไทยเช้านี้คาดว่าจะปรับตัวลงตามตลาดหุ้นอื่นในภูมิภาคเอเชียที่ต่างปรับตัวลงกันทั่วหน้า เนื่องจากเวลานี้นักลงทุนได้หันไปมองเรื่องการปรับขึ้นอัตราดอกเบี้ยของธนาคารกลางสหรัฐฯ (เฟด) แม้ว่าจะคาดการณ์กันว่าน่าจะปรับขึ้นอัตราดอกเบี้ยเฟดในเดือนธ.ค.มากกว่าก็ตาม
นอกจากนี้ ราคามันได้ปรับตัวลง หลังจากที่อิรักอาจไม่ตกลงที่จะลดกำลังการผลิตน้ำมันทำให้น้ำมันโดน take profit ออกมา และคาดว่าวันนี้บ้านเราหุ้นในกลุ่มพลังงานอาจจะโดนขายด้วย รวมไปถึงผลประกอบการของบริษทจดทะเบียนในต่างประเทศอย่างสหรัฐฯก็ออกมาไม่ดี ทำให้มีผลต่อดาวโจนส์ด้วย
ส่วนกลุ่ม ICT ก็คาดว่าผลประกอบการงวดไตรมาส 3/59 จะออกมาไม่ดี คงรับผลจากเรื่องการประมูล 4G ที่เริ่มเห็นผลแล้ว คงมีกลุ่มค้าปลีกที่น่าจะ perform ได้ดี จากที่เห็นว่าภาคการเกษตรมีการฟื้นตัว ดังนั้นงบฯกลุ่มนี้น่าจะออกมาดีด้วย ทำให้เริ่มเห็นการเข้ามาช่วยหนุนดัชนีฯเมื่อวานนี้ ซึ่งโดยรวมแล้วมองว่าน่าจะเป็นการสลับกลุ่มเล่นกัน พร้อมให้แนวรับ 1,500-1,493 จุด ส่วนแนวต้าน 1,510 จุด